سوئیس-لی تنیس‌چی راجر فدرر، اوچونجوسو تشکیل ائدیلن "افریقا اوچون موسابیقه" آدلی یاردیم تشکیلاتیندا، بؤیوک بریتانیا‌لی تنیسچی اندری موری-نی 2-0 حسابی ایله مغلوب ائتدی.
سوئیس-ین زوریخ شهرینده کئچیریلن قارشیلاشمادا، دونیا سیرالاماسی‌نین 4-جو پیلله‌سینده یئر آلان فدرر، دونیانین بیر نؤمره‌سی اولان موری-نی ایکی ست ده 6-3 و 7-6  حسابی ایله مغلوب ائتدی.
دیگر طرف‌دن، افریقایا یاردیم مقصدی ایله کئچیریلن قارشیلاشمادا موری-نین توپ توپلاییجی اوشاغا سرویس اوردورماسی دا بویوک ماراقا سبب اولدو.
